﻿মেক্সিকোতে হেলিকপ্টার বিধ্বস্তে নিহত ১৩, প্রাণে বাঁচলেন মন্ত্রী - আন্তর্জাতিক - Premier News Syndicate Limited (PNS)
১৭ ফেব্র্রুয়ারী, ১০:১২ রাত
পিএনএস ডেস্ক : মেক্সিকোতে অবতরণের সময় নিয়ন্ত্রণ হারিয়ে গাড়ির মাথায় ভেঙে পড়ল হেলিকপ্টার। এতে কমপক্ষে ১৩ জন নিহত হয়েছেন। গুরুতর আহত হয়েছেন অনেকেই। শনিবার ঘটনাটি ঘটে দেশটির পিনোটেপা দে ডন লুইসে।
দুর্ঘটনার সময় হেলিকপ্টারে ছিলেন দেশটির স্বরাষ্ট্রমন্ত্রী অলফনসো নাভারেটে প্রাইডা। যদিও অল্পের জন্য রক্ষা পান তিনি।
দুর্ঘটনার পর মন্ত্রী জানান, নিয়ন্ত্রণ হারানোর ফলে হেলিকপ্টারটি দুর্ঘটনার কবলে পড়ে। তিনি ছাড়াও গর্ভনর অ্যালেজান্দ্রো মরুাট ছিলেন হেলিকপ্টারে। তারা দু'জনেই প্রাণে বেঁচে যান।
মন্ত্রী দাবি করেন, হেলিকপ্টার দুর্ঘটনায় দু'জন মারা গেছেন। কিন্তু স্থানীয় প্রশাসনের পক্ষ থেকে জানানো হয়েছে, হেলিকপ্টার দুর্ঘটনায় কমপক্ষে ১০ জন মারা গেছেন। মৃতদের মধ্যে শিশুও রয়েছে। এক সাংবাদিকও হেলিকপ্টারে ছিলেন। তিনি জানান, দুর্ঘটনাস্থলে তিনটি দেহ পড়ে ছিল।